open-index/open-wikipedia-markdown huggingface dataset:
Søppeldykking

**Søppeldykking**, **kontainerdykking** eller **dumpster diving** er når noen velger å lete i kontainere for å finne brukbare ting som har blitt kastet av butikker, kontorer, borettslag, privatpersoner osv. Det kan være fra mat, klær, elektronikk, møbler, bøker, panteflasker, materialer, paller, sykler, musikkinstrumenter og andre varer. Denne aktiviteten forekommer også på oppsamlingssteder for kassert elektrisk og elektronisk utstyr. Noen velger denne livsstilen for å tjene eller spare penger, men andre gjør det av politiske årsaker (jf. friganisme, sirkulær økonomi). Noen ganger er varene i full stand. Andre ganger kan de repareres, noen av delene kan gjenbrukes, eller noen av materialene kan gjenvinnes.

## Kasting av mat
I Norge blir det kastet mer enn 300 000 tonn mat årlig, noe som blir ansett som lite miljøvennlig av flere miljøaktivister. Det utgjør en fjerdedel av alt Norge produserer og importerer. Siden flere tonn mat blir kastet, har søppeldykkere godt utvalg å velge i. Mange av søppeldykkerne synes det er synd at masse mat blir kastet og velger denne livsstilen som protest mot kasting av mat. Livsstilen er særlig brukt blant miljøaktivister. Mat som har utgått på dato pleier å bli kastet av butikkene. Årlig kaster dagligvarehandelen 68 000 tonn, industrien 60 000 tonn og forbrukere 231 000 tonn mat. 

## Motstand
Søppeldykking har både møtt på støtte og motstand. Enkelte butikker er skeptiske til søppeldykking fordi de mener at man risikerer å bli syk av å spise mat fra søppelet. I tillegg kan skadedyr få tilgang, og ikke alle søppeldykkere rydder opp etter seg. Noen butikker låser kontainere og prøver å gjøre dem så utilgjengelig som mulig, slik at søppeldykkere ikke kan få adgang til maten.

## Galleri

Fil:Dumpster diving Linkoping.jpg|Mat funnet i en container i Linköping, Sverige
Fil:ROYAL food, NY.jpg|En person som søppeldykker
Fil:Poor men and children scavenge the trash dumps of Kabul's neighborhoods for leftovers and recyclable materials..webm|Søppeldykking i Kabul, Afghanistan


## Referanser


## Eksterne lenker
* «Blir hyllet for å spise søppel» *Nettavisen.* Besøkt 18. april 2016.
* «Finner indrefilet i søpla» *NRK*. Besøkt 18. april 2016.
* «Spiser maten andre kaster» Bergens *Tidene*. Besøkt 18. april 2016.
Blårev-dommen

**Blårev-dommen** er en dom avsagt av Høyesterett i 1938, og publisert i Rt. 1938 s. 602. 

## Saken
En kjøper hadde kjøpt blårev, mink og sølvrev fra Nord-Amerika til en pelsfarm. Blårevene viste seg å ha innvollsmark og skabb. De var ikke kontraktsmessige. Kjøper reklamerte på de først ankomne blårevene, beholdt mink og sølvrev og hevet kjøpet for resten av dyrene og krevde tilbakebetalt pengene for blårevene samt kostnader til frakt og karantene. Selger kunne ved tilbørlig aktsomhet ved sending av dyrene ha oppdaget tilstanden til blårevene og gitt beskjed, så kjøpet kunne blitt hevet før fraktomkostninger etc. tilkom. Selger anførte at kjøper ved adgang til å heve kontrakten ville få en berikelse fordi pelsdyrmarkedet sank akkurat ved hevingen.

## Høyesteretts dom
Men kontraktsbruddet (mangel og brudd på lojalitetsplikt ved å ikke si ifra om tilstanden til dyrene – en tilstand kjøper burde eller måtte vite om, synbar ved sending fra Amerika) var såpass grovt at kjøper kunne heve hele kontrakten og få erstattet sin negative kontraktinteresse. (Noen mener det er den positive kontraktinteresse som tilkjennes erstattet.)

Dommen omtales blant annet i lærebøker i avtalerett.
## Referanser
Stavanger Oilers i europeisk ishockey

Stavanger Oilers er en norsk ishockeyklubb fra Stavanger. Klubben hadde per 2017 deltatt i tre sesonger av IIHFs klubbturneringer, inkludert to sesonger i Champions Hockey League og én sesong i IIHF Continental Cup. Klubbens første opptreden i europeisk ishockey var i IIHF Continental Cup 2013/14, som de vant. Klubbens beste prestasjon i Champions Hockey League per 2017 kom i 2015/16, da de nådde 16-delsfinalen.

Klubben spiller sine hjemmekamper i DNB Arena i Stavanger, som har en kapasitet på 4 250 tilskuere.

## Sesongresultater

## Kamper

## Eksterne lenker
* Offisielt nettsted
* Champions Hockey Leagues offisielle nettsted
Zweite Marcellusflut

**Zweite Marcellusflut** (*den andre Marcellus-stormfloden*) eller **Grote Mandränke** (*den store menneskedrukningen*) eller **Den Store Manddrukning** var en stormflod ved Nordsjøkysten som inntraff i januar 1362 (Den hellige Marcellus' minnedag i kirkens kalender). Langs Nordsjøkysten døde mellom 25.000 og 40.000 mennesker (et overslag på opp mot 100.000 mennesker er sannsynligvis overdrevet), da en enorm stormflod skylte inn fra Nordsjøen over kystene i Nederlandene, Tyskland og Danmark og ødela flere byer og landsbygdområder.

En del timer i forkant rammen til en viss grad stormfloden den engelske østkyst; kildene nevner Ravenser Odd i East Yorkshire og havnen i Dunwich.

Etter det som ble overlevert begynte katastrofeoversvømmelsen den 15.&nbsp;januar 1362, nådde sitt høydepunkt den 16. januar – dagen *Marcelli Pontificis*, det vil si minnedagen for den helligkårede pave Marcellus I – og trakk seg tilbake først på den 17.&nbsp;januar.

I Nordfriesland i det nordlige Tyskland ødela flommen blant annet den kjente handelsbyen Rungholt likesom andre deler av Nordfriesland. Langs den nordtyske kysten ble de første øyene av halligtype dannet, og dessuten øya Strand. Kystbygdene ble så hardt rammet at nye beskyttelsesvoller (diker) ikke kunne bygges opp, og derfor fikk de påfølgende årenes stormfloder også alvorlige følger.

I det nordtyske Ostfriesland førte stormfloden til at havsbuktene Leybucht og Harlebucht ble større. Også rundt havsbukten Jadebusen skjedde det store forandringer, blant annet ble Butjadingen en øy. Ved Emden ble beskyttelsesvollene ødelagt og Dollart oversvømmet. Den østfrisiske øya Juist ble adskilt fra Borkum.

I Nederlandene ble særlig områdene rundt Zuiderzee påvirket. Langs hele den nederlandske kysten brøt havet gjennom dikene og store deler av landet lå under vann.

Dikenes sammenbrudd så mange steder hadde ikke bare med stormens styrke å gjøre. Det var på 1000- og 1100-tallet at folk var begynt å bygge opp diker for å beskytte det kystnære myrlandet fra å bli oversvømmet av tidevannstopper i vekstsesongen. Det dreide seg for det meste om nokså lave viker, og meningen var at de skulle beskytte åkerlandet under vegetasjonsfasen. Men ethvert dike har som virkning at de inndemmede områder mister sine naturlige avløp, noe som må sikres ved «siler» (en slags sluser) landgs dikene. Systemet fungerer, men siler fører med tiden til at den naturlige avleiring av sedimenter ikke lenger finner sted (slik som det imidlertid ville ha skjedd ved periodiske oversvømmelser). Samtidig tiltar som regel tidevannsvariasjonene i prilene under slike forhold.

Et annet forhold som bidro til faren var selve utnyttelsen av grunnen. Man gravde ut torv og vant salt, og dette førte til at landet sank ytterligere noe i området bak dikene, slik at det flere steder lå under havets overflate. Jordbruket skapte dessuten en overflate som var mer sårbar for erosjon.

## Litteratur
* Marcus Petersen, Hans Rohde: *Sturmflut. Die großen Fluten an den Küsten Schleswig-Holsteins und in der Elbe*, Neumünster 1977
* Niedersächsisches Landesamt für Denkmalpflege: *Archäologie in Deutschland. * 4/99, s 39–40

## Referanser
Rissa (slekt)

* krykkje
* rødfotkrykkje

**Krykkjer** (*Rissa*) er ei slekt med pelagisk overflatebeitende sjøfugler i underfamilien måker (Larinae). Slekten inkluderer kun to arter; krykkje (*R. tridactyla*) og rødfotkrykkje (*R. brevirostris*).

Krykkjene tilbringer store deler av livet på åpent hav. Fuglene hekker langs kysten, så langt mot nord som snø- og isforholdene tillater det. De foretrekker bratte klippevegger. Krykkja har en sirkumpolar utbredelse på den nordlige halvkule og trives i både arktisk- og temperert klima, mens rødfotkrykkja er stedegen for arktiske strøk i Beringhavet (sommerhalvåret) og det nordlige Stillehavet (vinterhalvåret).

## Taksonomi
Både krykkje og rødfotkrykkje har tidvis blitt klassifisert i slekten *[[Larus]]*. Artene er svært nært beslektet, og har tidvis også blitt regnet som underarter av samme art. Hybridisering mellom artene er ikke kjent, selv om fuglene i visse deler av utbredelsen hekker sammen.

## Arter

Rissa tridactyla (Vardø, 2012).jpg|Krykkje
Red-legged Kittiwake RWD3.jpg|Rødfotkrykkje

## Referanser


## Eksterne lenker
*
Gustaf Ising

**Gustaf Adolf Ising** (1883–1960) var en svensk geofysikker. Han var sønn av godseieren Jonas Nilsson og Maria Nilsson, født Jönsson. Gift 1924 med Aina Schoug og far til Anna Berggren.

## Biografi
Ising ble filosofie kandidat (bachelor) ved Uppsala universitet 1903, filosofie licentiat ved Stockholms högskola 1910, disputerte samme sted for filosofie doktorsgraden i 1919 med avhandlingen *Undersökningar rörande [[Elektroskop|elektrometrar]]* og ble dosent i fysikk der samme år. Han var fungerende professor ved Stockholms högskola 1920-28, laborator der 1928-36 og ble tildelt æresbevisningen professors namn i 1934. Han ble valgt som leder av Vetenskapsakademien 1935 og tilhørte Nobelkomiteen for fysikk 1947-53.

Ising konstruerte følsomme, men robuste instrumenter for geofysiske målinger og malmleting. Han studerte bl. a. magnetiske egenskaper i lagdelte leirer. Mest kjent er han som den første som beskrev prinsippet for den linjære partikkelakseleratoren. Disse notatene skulle senere danne utgangspunkt for verdens første realisering av en lineæraksellerator, utført av Rolf Widerøe på slutten av 1920-tallet. Disse teoriene er videreført i syklotronen, en sirkulær konstruksjon som kombinerer ideene fra lineærakseleratoren og betatron.

## Referanser


## Kilder
**[[Vem är det]] : Svensk biografisk handbok 1939*, P A Norstedt & Söners Förlag, Stockholm 1939 s. 403

## Eksterne lenker
*[Gustaf Ising i LIBRIS: 9 poster](http://libris.kb.se/hitlist?q=gustaf+ising&r=;pers:(Ising+Gustaf)&p=1&f=simp&g=&s=r&t=v&m=10&d=libris)
Rissa (andre betydninger)

**Rissa** har flere betydninger:

* Rissa, en tidligere kommune i Trøndelag
* Rissa (tettsted)
* *[[Rissa (slekt)|Rissa]]*, ei slekt med måker
Liste over sesonger spilt av Stavanger Oilers

Dette er en **liste over sesonger spilt av Stavanger Oilers** i norsk ishockey fra 2001 til 2016.

## Sesongresultater

Sist oppdatert 19. april 2016.

### Sluttspillsresultater

## Europeisk ishockey

* For Stavanger Oilers' resultater i europeisk ishockey (IIHF Continental Cup og Champions Hockey League), se listen ''Stavanger Oilers i europeisk ishockey''.

## Se også
* Stavanger Oilers

## Eksterne lenker
* Offisielt nettsted
Tor Andersen (programleder)

**Tor Kristian Andersen** (født 1948) er en norsk programleder. Han har arbeidet mest med radio og har over 17 år ledet flere programmer på P4. Blant annet ledet han over 1200 morgensendinger sammen med Bjørn Faarlund. Som P4-programleder vant han Prix Radio som årets programleder i 2003. I 2006 vant Faarlund og Andersen Prix Radio som årets radionavn.

Samtidig som Andersen jobbet i P4, ledet han underholdningsprogrammet *[[Og ikke nok med det]]* på TV 2 i 1995, sammen med Madeleine Cederström. I 1996 ledet han programmet *Røde Kors-lotteriet* på TV 2.

Etter at han ga seg i P4, startet Andersen opp nettstasjonen Ordentlig Radio, der flere norske artister er medeiere. Andersen var involvert i kanalen mens han jobbet frilans for P4, noe som fikk P4-sjef Kalle Lisberg til å reagere. I 2014 kom stasjonen også på DAB. I Ordentlig Radio leder Andersen morgensendingen og *Musikkpraten*, i tillegg til å være daglig leder og redaktør. I 2018 fikk han NOPAs formidlingspris for sitt arbeid med å presentere norsk musikk gjennom Ordentlig Radio.

I 2015 ledet han TV-serien *Låtskriver'n* på NRK1, en serie som bygget på et radiointervju Andersen gjorde med den norske artisten Halvdan Sivertsen året før.

Tor Andersen har arbeidet for *[[Fredriksstad Blad]]*, *[[Nordstrands Blad]]*, *Liberalt Forum* og i reklamebyrå før han begynte i P4 og TV2.
Andersen har også en fortid som produsent i NRK radio og som redaktør for Radio Fredrikstad, før han begynte i P4.

I 1995 ble  Andersen valgt inn i kommunestyret i Sarpsborg som eneste representant for Venstre. Han har også vært ansvarlig for Fredrikstad-revyen «Ikke et vondt ord om Sassjbårr». 

## Referanser
Gustav Adolph Falck

**Gustav Adolph Falck** (født 16. august 1833, død 24. juli 1892) var en dansk grosserer og fabrikant.

Han kjøpte i 1868 Den kongelige Porcelainsfabrik av staten og fabrikken fikk  i hans eierperiode lov til å kalle seg «kongelig hofleverandør». Fabrikkens nedgangsperiode fikk han dog ikke snudd  til det bedre. I 1882 solgte han den skrantende fabrikken  til Philip Schou.

Han var gift med Fanny f. Thielsen (død 1919) og far til Gustav Falck.

## Litteratur
Gunnar Jakobsen: *Dansk Keramisk Bibliografi*. Forlaget Vandkunsten, København 2014.
50 Ways to Leave Your Lover

«**50 Ways to Leave Your Lover**» er en sang skrevet av Paul Simon som ble spilt inn og gitt ut på albumet *Still Crazy After All These Years* med Paul Simon i 1975. Sangen ble gitt ut på singel i 1976.

## På norsk

Wenche Myhre spilte inn sangen og ga den ut på albumet *[[Wenche (1976)|Wenche]]* i 1976. Den norske teksten ble skrevet av Finn Kalvik. På norsk ble sangen kalt *Farvel kan sies på mange måter*.

## Referanser


## Kilder
* 

## Eksterne lenker
*
Norway Chess 2016

**Norway Chess 2016** var den fjerde utgaven av sjakkturneringen Norway Chess, og ble arrangert i Stavanger fra 18. til 30. april 2016.

12 dager før turneringsstart trakk vinneren av de to første utgavene, Sergej Karjakin, seg fra turneringen. Ifølge det russiske sjakkforbundet skulle Karjakin forberede seg til VM-møtet mot Magnus Carlsen i november.

## Turneringsinformasjon
### Program

## Resultater
### Lynsjakk

### Hovedturnering

## Referanser


## Eksterne lenker
*
Mjåvatn (Bygland)

**Mjåvatn** er en innsjø i øvre del av Tovdalsvassdraget i Bygland kommune i Agder og Fyresdal kommune i Telemark. Den ligger 792 meter over havet og dekker et areal på knapt 1,8 km².

## Referanser
Liste over postvirksomheter

**Liste over postvirksomheter** er en liste over postvesen og -selskaper.

* Algérie Poste
* An Post
* Australia Post
* bpost
* British Forces Post Office
* Canada Post
* Česká pošta
* Deutsche Post
* ELTA
* Guernsey Post
* Íslandspóstur
* Isle of Man Post Office
* Jersey Post
* La Poste
* lokalPosten
* New Zealand Post
* Norpost
* Omniva
* Posta
* Poste italiane
* Posten Norge
* Posti Group
* PostNL
* PostNord
* Royal Gibraltar Post Office
* Royal Mail
* United States Postal Service
* Österreichische Post
Neuhardenberg slott

**Neuhardenberg slott** (opprinnelig Neu-Hardenberg) ligger kommunen Neuhardenberg i Landkreis Märkisch-Oderland den tyske delstaten Brandenburg.

## Historie
Stedet nevnes første gang i skriftlige kilder fra 1348, da under navnet Quilitz.  I de følgende hundreårene tilhørte eiendommen forskjellige adelsfamlier, og var en periode et viktig tollsted. Kong Friedrich II overtok stedet i 1762. 
Joachim Bernhard von Prittwitz mottok stedet som erkjentlighetsgave i 1763, etter å ha reddet livet og i det minste friheten, til Friedrich II i slaget ved Kunersdorf, under sjuårskrigen, Prittwitz bygde ut slottet til er representativt barokkslott. Rittmesterens sønn Friedrich Wilhelm Bernhard von Prittwitz, utvidet i slottet ytterligere i 1801, blant annet ved hjelp av den på det tidspunkt relativt ukjente Karl Friedrich Schinkel. Stedet ble i 1811 overdratt til den prøyssiske krone.

Adels- eller herregodset (Standesherrschaft) Neu-Hardenberg ble opprettet i 1814 ved en sammenslåing av områdene Quilitz og Lietzen. Eiendommen ble overdratt til daværende statskansler Karl August von Hardenberg, da denne ble opphøyet til fyrste. Eiendommen fikk også navn etter den nye eieren (Ny-Hardenberg). I statskanslerens tid ble slottet ombygget til et klassisistisk palais, slik det fremstår også i dag. Kirken ble fullført i 1817. Schinkel var delaktig i arbeidene også denne gangen. I 1821 ble parken bygget på nytt av Hermann Fürst von Pückler-Muskau, en svigersønn av Hardenberg. Arbeidene ble ledet av Peter Joseph Lenné.

I 1921 overtok Carl-Hans Graf von Hardenberg Neu-Hardenberg, som den siste private eier av slottet. Hardenberg var en av de sammensvorne i attentatet mot Hitler 20. juli 1944. På slottet kunne Claus Graf Schenk von Stauffenberg, Henning von Tresckow og andre planlegge attentatet uforstyrret. Tre dager etter det mislykkede attentatet, forsøkte Carl-Hans Graf von Hardenberg å begå selvmord, men mislyktes.  Han ble arrestert og brakt til konsentrasjonen Sachsenhausen, og overlevde såvidt fangenskapet. Nasjonalsosialistene beslagla eiendommen. Men også etter 1945 beholdt myndighetene godset, og familien måtte forlate stedet.

I DDR-tiden fikk eiendommen navnet Marxwalde. Eiendommen skulle omskapes til en sosialistisk mønsterlandsby. Fra 1957 ble den imidlertid tatt i bruk av DDR-forsvaret, og mønsterlandsbyen ble nedlagt. Senere ble slottet brukt som sykehus, skole, ungdomsklubb og treningssted for vektløftere. En rekke bygninger (plattenbau) som i denne perioden ble oppført på området, er siden revet.

Etter 1990 ble slottet tilbakeført til familien. Siden ble den overdratt til Deutsche Sparkassen- und Giroverband, og deretter til en stiftelse. Slottets navn er idag Neuhardenberg, uten bindestrek. Anlegget ble åpnet på nytt i 2002, under tilstedeværelse av blant andre Tysklands daværende president Johannes Rau.

## Referanser


## Eksterne lenker
Informasjon om Neuhardenberg slott i Sammlung Duncker tilhørende Zentral- und Landesbibliothek Berlin.
Mjåvatnet

**Mjåvatnet** kan vise til:

* Mjåvatnet (Ål), innsjø i Ål i Buskerud
* Mjåvatnet (Fyresdal), innsjø i Fyresdal i Telemark
* Mjåvatnet (Vinje), innsjø i Vinje i Telemark
* Mjåvatnet (Valle), innsjø i Valle i Aust-Agder
* Mjåvatnet (Kvinesdal), innsjø i Kvinesdal i Vest-Agder
* Mjåvatnet (Eigersund), innsjø i Eigersund i Rogaland
* Mjåvatnet (Vefsn), innsjø i Vefsn, Nordland

## Se også
* Mjåvatn
Kristen Weierholt

**Kristen Weierholt** (født 10. november 1902 i Austre Moland, død 12. mai 1973) var en norsk klassisk filolog og pedagog.

Weierholt var sønn av bonden Ivar Weierholt og Ellen Eilertsen. Weierholt tok examen artium ved Kongsgård skole i Stavanger i 1924 .Han tok språklig-historisk embetseksamen i 1931 med gresk hovedfag og latin og norsk bifag. Fra 1929 til 1934 var han bestyrer ved Misjonsskolen i Stavanger, og fra 1934 til 1939 lektor ved Voss landsgymnas. Fra 1939 var han lektor ved Stavanger katedralskole.

Weierholts hovedoppgave handlet om «En grammatisk undersøkelse av sproget i 2. Makkabeerbok». I 1963 og 1965 utga han to arbeider om språket hos Johannes Malalas, som levde på 500-tallet e.Kr. Dette var et resultat av stipender fra Norges almenvitenskapelige forskningsråd, som ga Weierholt anledning til å besøke utenlandske biblioteker. Han utga flere lærebøker i latin og gammelgresk.

## Referanser


## Litteratur
* *Norges filologer og realister*. Stavanger, 1950
Jens S. Th. Hanssen

**Jens Sigurd Thorarinn Hanssen** (født 22. oktober 1907, død 11. oktober 1986) var en norsk klassisk filolog.

Hanssen var sønn av kjøpmann Einar Hanssen og Ragna Heggen. Han tok språklig-historisk embetseksamen med latin hovedfag og gresk bifag i 1938. Fra 1939 til 1947 var han lektor ved Foss skole og Frogner skole i Oslo. Fra 1941 til 1948 var han dessuten universitetsstipendiat i klassisk filologi ved Universitetet i Oslo. Han ble *[[dr. philos.]]* for en avhandling om *Latin diminutives* i 1952. Fra 1950 til 1953 var han universitetslektor i latin. I 1953 ble han utnevnt til professor i klassisk filologi ved Universitetet i Bergen, men vendte etter kort tid tilbake til Oslo, hvor han fra 1957 var lektor ved Oslo katedralskole.

Foruten doktoravhandlingen skrev Hanssen en avhandling om *[[Historia Norvegiæ]]*, «Omkring Historia Norwegiae» (1949). Han var medlem av Det Norske Videnskaps-Akademi.

## Litteratur
* *Norges filologer og realister*. Stavanger, 1950
Norpost

**Norpost AS** var et norsk postselskap grunnlagt 2. januar 1991. Selskapet var, siden liberaliseringen av postmarkedet ved lov om posttjenester i 2016, totalleverandør av posttjenester.

Norpost hadde 10–15 prosent markedsandel i Norge når det gjaldt uadressert post.

I august 2016 meldte selskapet at 500 ansatte blir oppsagt fordi Posten Norge ikke vil gi tilgang til sonenøkler som gir tilgang til postkasser som er bak låst dør.

15. mars 2017 ble det kjent at selskapet hadde begjært seg konkurs. Konkursboet ble kjøpt opp av Kvikkas.

## Referanser


## Eksterne lenker
* Nettsted
Edge of Darkness (2010)

***Edge of Darkness*** er en amerikansk thriller-film fra 2010, regissert av Martin Campbell. Filmen følger en detektiv (Mel Gibson) som etterforsker mordet på sin egen datter (Bojana Novakovic) og avdekker farlige politiske konspirasjoner underveis. Filmen er basert på den britiske miniserien med samme navn.

## Sammendrag
Politi-etterforsker Thomas Craven (Mel Gibson) får besøk av sin datter, Emma (Bojana Novakovic) som blir syk - og de drar til sykehus. En maskert mann skyter mot dem, og Emma dør i farens armer. På sykehuset tar han med seg litt av Emmas hår som et minne. Alle tror at Craven var drapsmannens tiltenkte mål, men han ser at Emma hadde en pistol – og tror at Emma var det egentlige målet. Han oppdager at pistolen ble eid av hennes kjæreste, David (Shawn Roberts). Sporene leder videre til Northmoor, et firma hvor Emma jobbet. Firmaet forsker på atomenergi, men enkelte mistenker de driver med langt mer lyssky virksomheter.

## Rolleliste
* Mel Gibson som Thomas Craven
* Danny Huston som John Bennett, sjef for Northmoor 
* Bojana Novakovic som Emma Craven
* Shawn Roberts som David Burnham, Emmas kjæreste.
* Jay O. Sanders som Bill
* Caterina Scorsone som Melissa, Emmas venninne.
* Damian Young som senator Jim Pine

## Eksterne lenker
* 
*
Magne Schjødt

**Magne Schjødt** (født 8. oktober 1886 i Kristiania, død 19. oktober 1968) var en norsk advokat.

## Familie
Schjødt var sønn av regjeringsadvokat Annæus Johannes Schjødt og Laura Maria Rømcke, og bror av advokatene Annæus Schjødt d.e. og Finn R. Schjødt.

## Jurist
Han tok juridisk embetseksamen i 1910 og ble overrettssakfører samme år. Fra 1911 til 1912 var han dommerfullmektig ved Ryfylke sorenskriveri, før han var fullmektig hos sin far fra 1912 til 1916. Han ble høyesterettsadvokat i 1916. I 1917 inngikk han kompaniskap med sin bror Finn R. Schjødt, og fra 1929 drev han for seg selv. Fra 1955 var han i kompaniskap med Bjørn Dalan, og fra 1965 med F. B. Sigmond.

I 1926 var han aktor i riksretten mot Abraham Berges regjering.

Han utga flere bøker om juridiske emner, blant annet om *Norsk ekspropriasjonsrett* (2. utgave 1947).

## Politiker
Schjødt var medlem av Oslo bystyre for Venstre og formann i Oslo Venstrelag fra 1927 til 1929. Han ble medlem av Norsk Kvinnesaksforening i 1936.

## Referanser


## Litteratur
* Sverre M. Halbo: *Norges advokater og sakførere 1932*. Oslo: Aschehoug, 1932
Raymond Obomsawin

**Raymond Obomsawin** (født 16. august 1950) er en amerikansk lege og forretningsmann, mest kjent for sin motstand mot kunstig immunisering gjennom vaksiner.

Obomsawin har vist stor interesse for alternative behandlingsmetoder, blant annet for mikroskopet til Royal Rife og Linus Paulings hypoteser om å helbrede sykdommer gjennom megadoser med c-vitaminer. Han har også benektet at det er noen sammenheng mellom HIV-smitte og sykdommen aids.

Obomsawin er blant dem som støtter Andrew Wakefields tilbakeviste teori om en sammenheng mellom MMR-vaksinen og autisme. Han har blitt beskyldt for å manipulere statistikk for å underminere vaksinenes betydning i å utradere smittsomme sykdommer.

## Publikasjoner
* *[http://www.ncbi.nlm.nih.gov/pubmed/249672 A statement on Indian health]*, Can Nurse 1978 Oct;74(9):7.

## Referanser
Leif Sletsjøe

**Leif Sletsjøe** (født 24. oktober 1921, død 1982) var en norsk romanist.

Sletsjøe ble *[[dr. philos.]]* i 1960 med en avhandling om lydutvikling i gammelportugisisk, *Le dévelopment de l et n en ancien portugais*. Fra 1966 til 1970 var han professor i fransk ved Norges Handelshøyskole, og fra 1970 til 1982 professor i romansk filologi ved Universitetet i Oslo.

Han utga oversettelser av spanskspråklige forfattere, blant andre García Lorca, franskspråklige, og mange portugisiskspråklige: Gil Vicente, Júlio Dantas, Branquinho da Fonseca, Miguel Torga, Ferreira de Castro og José Luandino Vieira.

## Oversettelser
* Ferreira de Castro: *Gummitapperne ved Rio Madeira*. 1953
* *Tre middelalderspill*. 1961
* *Franske profane middelalderspill*. 1964
* Jorge Manrique, Federico García Lorca: *Dikt om døden* 1966
* Julio Dantas: *Kardinalenes middag*. 1970
* Dámaso Alonso: *Kvinne med oljekrukke* 1972
* Gil Vicente: *Portugisisk dramatiker på grensen mellom middelalder og renessanse*. 1973
* *Ramon Llull: humanisten fra middelalderens Mallorca*. 1975
* José Luandino Vieira: *Domingos Xaviers egentlige liv*. 1976
* Ferreira de Castro (1898-1974): *Vendepunktet*. 1976
* *Dikt fra spansk middelalder*: 1977
* Antonio Machado: *Hyllingsdikt til Federico García Lorca* 1978
* Miguel Torga: *Fortellinger fra fjellet*. 1979
* Miguel Torga: *Dikt fra dagbøkene*. 1979
* Ernesto Sabato: *Tunnelen*. 1979
* Branquinho da Fonseca: *Baronen og andre noveller*. 1981
* *Spansk lyre: dikt fra det 19. og 20. århundre*. 1982

## Referanser


## Litteratur
* *Damms store leksikon*. Oslo: Damm, 1989
* Nordahl, Helge: 1983, "Leif Sletsjøe. Minnetale i det norske videnskaps-akademi". *Årbok (Norske videnskaps-akademi)*. Oslo: Videnskaps-akademiet, s. 165–174
Dugges Ale- och Porterbryggeri

**Dugges Ale- och Porterbryggeri AB** er et svensk mikrobryggeri i Landvetter i Västergötland som ble etablert av Mikael Dugge Engström i 2005.

## Historie
Fram til vinteren 2010 brygget bryggeriet utelukkende overgjæret øl, ofte kraftig humlede, og gjerne med amerikanske humlesorter. Etter å ha kjøpt inn større lagringstanker begynte man da også med produksjon av lagerøl.

Bryggeriet har vunnet en rekke priser og utmerkelser, blant annet på Stockholm beer and whisky festival. Bryggeriet har siden 2008 også brygget folköl, som selges lokalt på restauranter og i dagligvarebutikker.

Etter at bryggeriet vokste ut av sine opprinnelige lokaler i Mölndal flyttet det i løpet av vinteren 2012 til større fasiliteter i Landvetter.

## Referanser
Russell Blaylock

**Russell L. Blaylock** (født 15. november 1945) er en amerikansk forfatter og tidligere nevrokirurg.

Blaylock var assisterende klinisk professor ved University of Mississippi Medical Center, og han har utviklet nye behandlingsmetoder for visse typer hjernesvulster. Mest oppmerksomhet har han fått for sine oppfatninger som går mot vitenskapelig konsensus. Han hevder blant annet at bruk av aspartam som søtningsstoff er helseskadelig, at natriumglutamat tilsatt i mat er skadelig, at det er farlig med fluorid i drikkevann og tannkrem, at genmodifisert mat er helseskadelig, samt at vaksiner representerer en større helserisiko enn sykdommene de er ment å beskytte mot. På den annen side hevder han at Vitamin D, tran og antioksidanter beskytter mot influensa.

## Referanser
Nara-perioden

**Naraperioden** (奈良時代, Nara jidai) er en periode i Japans historie som dekker årene fra 710 til 794. I 710 etablerte Keiser Gemmei hovedstaden Heijō-kyō (dagens Nara). Bortsett fra en periode på fem år, fra 740 til 745, da hovedstaden ble flyttet igjen, forble den hovedstaden i japansk sivilisasjon inntil keiser Kammu etablerte en ny hovedstad, Nagaoka-kyō, i 784. I 794 flyttet den deretter til Heian-kyō eller Kyoto.

Det meste av det japanske samfunn på denne tiden er basert på landbruk og bosetning i landsbyer. De fleste beboerne i disse tilhørte en religion som var basert på dyrkelse av naturånder og forfedreånder kalt kami.

Hovedstaden Nara var modellert etter Chang'an, hovedstaden i Tang-dynastiets Kina. På mange andre måter var den japanske overklassen preget av kineserne, deriblant ved å adoptere det kinesiske skriftsystem, kinesiske moter og buddhismen.
Prajñā

**Paññā** (pāli) eller **Prajñā** (sanskrit) er et teknisk begrep i buddhismen som kan oversettes med «visdom». Prajna innebærer erkjennelsen av virkelighetens sanne natur, nemlig anicca (forgjengelighet), dukkha (lidelsen), anatman (ikke-selv) og śūnyatā (tomheten).
Svabhāva

**Svabhāva** (sanskrit: स्वभाव, pāli: sabhāva, kinesisk: 自性 zìxìng, tibetansk: རང་བཞིན, wylie: *rang-bzhin*) er et begrep som ordrett betyr egen eksistens eller egen bliven. Det er den iboende eller essensielle natur i levende vesener.
Begrepet står sentralt i hinduistiske og buddhistiske tradisjoner, deriblant er advaita vedanta, mahāyāna, vaishnavisme og dzogchen.

Innen mahāyānabuddhismen er det en av mange benevnelser på Buddhanaturen.
Rajgir

**Rajgir** er en by og et urbant senter i distriktet Nalanda i den indiske delstaten Bihar. Det var den første hovedstaden i kongedømmet Magadha, en stat som til slutt utviklet seg til Mauryariket. Dens opprinnelse er ukjent, men det er oppdaget keramikk i byen som er datert til omkring 1000 f.Kr.

Området regnes som hellig i jainismen og buddhismen.

## Referanser




## Eksterne lenker
*
Gribbenes fjelltopp

**Gribbenes fjelltopp** (pāli: Rājagṛha, sanskrit: Gṛdhrakūṭa) var ifølge buddhismen favorittstedet til Buddha og åstedet for mange av hans forkynnelser. Stedet er lokalisert i Rajgir i delstaten Bihar i India.
Nelson-Atkins Museum of Art

**Nelson-Atkins Museum of Art** er et kunstmuseum i Kansas City i Missouri, USA. Museumet ble åpnet i 1933. Det er kjent for sin neoklassiske arkitektur og sin omfattende samling av asiatisk kunst.

Museets nybygg ble rangert som en av de 10 beste «(New and Upcoming Architectural Marvels») nyskapninger innen museumsarkitektur i verden av *[[Time Magazine]]* i 2007.

## Referanser
Sodaurt

**Sodaurt** (*Kali turgida*) er en ettårig urt i amarantfamilien. 

Vekstformen varierer; den kan bli opptil 50&nbsp;cm høy og rikt forgrenet, men er ofte lav med en lite forgrenet stengel. Bladene er blågrønne, kjøttfulle, linjeformede og har en tornaktig spiss. Blomstene sitter enkeltvis i bladhjørnene; de har fem pollenbærere og to arr.

Sodaurt vokser på sand ved havet, ofte sammen med sølvmelde og strandreddik. Arten er nå snevret inn kun å omfatte plantene som vokser langs de europeiske kystene mot Atlanterhavet, Nordsjøen og Østersjøen. Lignende planter fra middelhavslandene, Øst-Europa og Sentral-Asia har fått status som egne arter. I 2007 ble sodaurt sammen med over 20 andre arter flyttet fra slekta *[[Salsola]]* til *[[Kali (botanikk)|Kali]]*.

I Norge forekommer sodaurt uregelmessig langs kysten fra Østfold til Rogaland og er også funnet én gang i Selje i Sogn og Fjordane. Frøene spres med havstrømmene. Voksestedene blir ofte ødelagt av stormer, og opprydding av badestrender er en trussel mot arten. 

Navnet viser til at planten ble tørket og brent for å fremstille soda.

## Litteratur

* 
* 
* 
* 

## Referanser




## Eksterne lenker
*
Mjåvatnet (Valle)

**Mjåvatnet** er en innsjø i øvre del av Tovdalsvassdraget i Bygland kommune i Agder og Fyresdal kommune i Telemark. Den ligger 764 meter over havet og dekker et areal på knapt 1,4 km².

Innsjøen har fra naturens side utløp mot øst til Straumsfjorden i Tovdalsvassdraget. Dette utløpet ble på slutten av 1600-tallet demmet opp slik at vannet fikk utløp mot vest til Otra i Setesdalen ved Straume. 

## Referanser
Lancia Dedra

**Lancia Dedra** (1989–2000) var en familiebil fra italienske Lancia. Den fylte "hullet" mellom småbilen Lancia Prisma og den romslige Lancia Thema. Den ble erstattet av Lancia Lybra.

Den var tegnet av Ercole Spada på I.DE.A. (*Istituto Designo Automotivo*) og fikk Fiat-motorer på 1.6, 1.8 og 2 liter, samt samme chassis som Fiat Tipo.  **Dedra Integrale** fra 1991 hadde samme 171 hk turbomotor og firehjulsdrift som i Lancia Delta Integrale.  Stasjonsvognen **Dedra SW** kom i 1994.  Serie 2 og 3 kom i 1994 og 1997, og innebar både kosmetiske og tekniske endringer, blant annet en 1.9 liter diesel. Total produksjon  var rundt 418 000.

På grunn av eksosfeil tilbakekalte Fiat om lag 40 000 Dedra i 2000. Det var den gang registrert 54 Dedra i Norge, på tross av at landet ikke hadde hatt offisiell Lancia-importør siden 1988.

## Referanser


## Eksterne lenker
* 
*
Liste over badeplasser i Kristiansand

**Badeplasser i Kristiansand** er en oversikt over badeplasser i Kristiansand i Agder fylke.

## Strender i Kristiansand
* Andøya
* Bendiksbukta på Odderøya
* Bertesbukta
* Blomsbukta
* Buane
* Bystranda
* Dvergsnestangen
* Dyreparkstranda i Badelandet (ved Kristiansand Dyrepark)
* Fuglevikstranda, Søm
*Gleodden
*Hamresanden
* Kjerregårdsbukta på Odderøya 
* Krageviga
* Kvarenes
* Møvigstranda
* Odden på Odderøya
* Paradisbukta på Fagerholt
* Piningen på Hånes
* Skylleviga
* Storenes
* Sømstranda
* Årosstranda

## Badeøyer i Kristiansand
* Bragdøya
* Dvergsøya
* Herøya
* Stokken på Vestre Randøya

## Badevann i Kristiansand

* 3. Stampe - Baneheia
*Bråvann, Vågsgbygd
*Buvann, Voiebyen
*Eigevannet, Hellemyr/Slettheia
*Fiskåvann, Slettheia
* Gillsvannet
* Grimsvannet
* Hemningsvannet
*Jegersberg
*Tretjønn, Gimlekollen
* Vollevannet
* Øvre Jegersbergvann

## Badebasseng i Kristiansand
* Aquarama (innendørs og utendørs)
* Spicheren svømmehall
* Svømmehallen i Vågsbygd

### Badeland
* Badelandet ved Kristiansand Dyrepark (vinterstengt)
* Vannrutsjebanen på Hamresanden (sommeråpen)

## Eksterne lenker
* Bademuligheter i Kristiansand  Kristiansand kommune
* Topp 10 badeplasser (Kristiansand-området) barnibyen.no
* Byens beste badeplasser  bylivkrs.no
* Har du prøvd disse badeperlene i Kristiansand? krsby.no
* Fire skjulte strandperler i Kristiansand? krsby.no 
* Svømmehaller i Kristiansand   Kristiansand kommune
Lancia Prisma

**Lancia Prisma** (1982–89) var en liten familiebil fra italienske Lancia.

Den var en sedan-utgave av den samtidige Lancia Delta, som var en hatchback og også tegnet av Giorgetto Giugiaro.  Motorene var rekkefirere på fra 1,3 til 2 liter og fra 1984 1,9 liter diesel med turbo (Lancias første).  Små kosmetiske endringer kom i 1986, samt den nye  **Prisma 4WD integrale**  med firehjulsdrift.  Prisma ble i 1989 erstattet med Lancia Dedra.

Den ble solgt i Norge.

Lancia Motor Club AGM 2010 Thame Oxford IMG 2645 - Flickr - tonylanciabeta.jpg | vanlig Prisma
Lancia prisma integrale evo (cropped).jpg | Prisma integrale Evo
 

## Referanser
Skriftemålets hemmelighet

**Skriftemålets hemmelighet**, **skriftemålsseglet** eller ***Sigillum confessionis*** er i den katolske kirke prestens pliktmessige absolutte taushet vedrørende alt det som er ham betrodd under et skriftemål. 

## Historie
Skriftemålsseglet ble formulert i den katolske kirke som en allmenn forpliktelse i 1215 under Fjerde Laterankonsil og har siden da vært forankret i katolsk kirkelov.

Men også før 4. Laterankonsil hadde slikt hemmelighold vært katolsk ordning. Gratian, som kompilerte ediktene fra tidligere katolske økumeniske konsiler og kirkerettslige prinsipper, publiserte *[[Decretum Gratiani|Decretum]]* om lag året 1151. Her er medtatt som rettsnorm om skriftemålsseglet: «La den prest som vågre å gjøre kjent sin pønitents synder, bli avsatt». Gratian fortsetter med å si at den som krenker denne lov burde bli en livslang og vanæret vandrer (*Secunda pars*, dist. VI, c. II).

## Beskrivelse
Ettersom bestemmelsen er lovfestet i middelalderen og fortsatt står ved lag, dreier det seg om den første lovfestede fortsatt gjeldende «datasikkerhetsbestemmelse». Den gjelder i strikt forstand bare skriftefaren (den prest som hører skriftemålet), men ettersom loven også eksplisitt nevner tolker og andre som måtte ha hørt hva som er blitt sagt, og straffebestemmelsen i kirkeloven også rammer brudd fra deres side, er det ingen relevant praktisk forskjell mellom forpliktelsen til hemmelighold i den strikte eller videre forstand  (can. 983 §2 CIC) (can. 1388 §2 CIC).

Det er uten betydning hvorvidt skriftemålet følges av en absolusjon eller ikke, eller hvorvidt det stanses eller avbrytes underveis, forutsetningen er den skriftendes vilje til å avlegge et sakramentalt skriftemål.

## Vernehelgen, historiske skikkelser
Den heilige Johannes Nepomuk gjelder som vernehelgen for skriftemålets hemmelighet. Flere katolske prester har lidd martyrdød hovedsakelig etter utelukkende utløst av at de nektet å røpe hva de hadde fått høre under skriftemål, blant annet Henry Garnet (†&nbsp;1606), Johannes Sarkander (†&nbsp;1620), Andreas Faulhaber (†&nbsp;1757), Pedro Marieluz Garcés (†&nbsp;1825), Mateo Correa Magallanes (†&nbsp;1927), Felipe Císcar Puig (†&nbsp;1937) og Hermann Josef Wehrle († 1944 i Berlin-Plötzensee).

## Filmbeskrivelser
Skriftemålets hemmelighet er et yndet filmmotiv: Alfred Hitchcock behandler problematikken i sin film *I confess* (1953); en prest står under mistanke for et mord, presten vet fra skriftestolen hvem drapsmannen er, men kan på grunn av det sakramentale selv ikke benytte denne informasjon for å forsvare seg selv. Blant andre filmer der skriftemålets hemmelighet spiller en sentral rolle, er *Das Siegel Gottes* (1949), *L'auberge rouge* (1951), *Der Kaplan von San Lorenzo* (1953), *Beichtgeheimnis* (1956) og *Calvary* (2014).

## Referanser
Tangvoll

**Tangvoll** eller **driftvoll** er en naturtype som finnes i øverste del av havstrender. Tang og annet organisk materiale skylles opp fra havet ved grensen for øverste flo og ligger i voller som gradvis brytes ned. Jorda er rik på nitrogen og fosfor, og plantene som vokser her er avhengig av næringsrik jord samtidig som de tåler salt (halofytter). Vanlige planter er sodaurt, strandreddik, sandslirekne og flere meldearter, som strandmelde, bruskmelde, tangmelde og sølvmelde. Tangvoller er en ustabil naturtype som ofte blir ødelagt av stormer, og de fleste plantene er ettårige. Lenger inn der det er mindre forstyrrelser, vokser flerårige arter som åkerdylle, strandbalderbrå, krushøymol og kveke. Mange ugrasplanter vokste opprinnelig her før gjødsling gjorde at nitrogenrik jord ble vanlig i innlandet. Noen steder kan tangvoller være første steg i dannelsen av sanddyner.

## Kilder
* 
* 
*
Lucija Tomljenovic

**Lucija Tomljenovic** er en forsker ved University of British Columbia . Hun er opprinnelig fra Kroatia, og tok sin utdannelse ved James Cook University i Australia. Hun har publisert en rekke studier om vaksiner, samtlige av disse stiller spørsmål om, eller strider mot vitenskapelig konsensus.

I 2011 publiserte hun i en studie sammen med sin forskerkollega Christopher Shaw der det ble antydet at aluminium tilsatt som adjuvans i vaksiner kunne utløse autisme. WHO har uttalt at studien inneholder alvorlige feil.

I 2012 gjennomførte Tomljenovic en studie sammen med Shaw hvor det ble konkludert med at vaksinen mot HPV-relatert kreft kunne gi alvorlige bivirkninger. I 2015 gikk de to sammen med den israelske forskeren Yehuda Shoenfeld og seks andre forskere i en studie hvor det ble konkludert med at HPV-vaksinen ga adferdsendringer hos mus. Denne studien ble i 2016 trukket tilbake etter at fagfeller hadde påpekt at studiens metode ikke holdt mål og at konklusjonene som ble trukket ikke kunne støttes. Universitetet i British Columbia har forsvart forskerne og deres studier.

I 2017 ble nok en studie av Tomljenovic og Shaw trukket tilbake, denne hevdet med en sammenheng mellom aluminium i vaksiner og autisme hos mus. Studien ble kritisert av fagfeller som mente at data måtte ha blitt manipulert, herunder at deler var kopiert fra en studie de hadde gjennomført 3 år tidligere. Tomljenovic og Shaw oppga da at studiens datamateriale ikke lenger var tilgjengelig og derfor ikke kunne bekrefte studiens validitet.

Tomljenovic har forsvart den forfalskede studien Andrew Wakefield publiserte i 1998 hvor han hevdet en link mellom MMR-vaksinen og autisme, og hun har hevdet at den har blitt replikert i fem andre land.

## Bibliografi
* Tomljenovic, Lucija & England, Christina: *Vaccination Policy and the U.K. Government: The Untold Truth*, CreateSpace Independent Publishing Platform, 2015, ISBN 9781518832369

## Referanser
Skriftespeil

**Skriftespeil** er et blad eller et lite hefte som gjerne benyttes som hjelpemiddel for den samvittighetsransakelse som en botferdig skal foreta forut for mottakelsen av skriftemålets sakrament, Skriftespeilet inneholder spørsmål vedrørende de forskjellige livets arenaer, for å hjelpe hukommelsen til å granske samvittigheten om synder som måtte ha blitt begått. 

Noen av særlig de eldre skriftespeil har kunstnerisk interessante elementer, som tresnitt som viser Jesus, jomfru Maria, angrende og botferdige kjent fra Det nye testamente (som den botferdige røver på korset, som tradisjonelt er gitt navnet Dismas).  

Skriftespeil har eksistert i mange hundre år, og ettersom de har en konkret utforming med aktuelle spørsmålsstillinger spiller de også en viss rolle innen forskningen innen feltet mentalitetshistorie.

## Eksterne lenker
* J. R. Köhne, Altsächsischer Beichtspiegel, 1860. (Kommentiert). Fra Google Books.
Skriftestol

**Skriftestol** er en møbel primært typisk for katolske kirker, beregnet for skriftemål. 

Skriftestolen er todelt, skjønt ofte tredelt: Presten sitter i midten atskilt fra de skriftende med vegg med gitter, og mottar skriftemålet fra de troende (pønitentene) som kneler i de ytre avdelingene. Når det er to avdelinger er det på samme vis, presten i den ene og den skriftende i den andre, og det er da ikke noe behov for å avsikre gitteret med den skyvelem som skal hindre lyd å høres inn i avdelingen på den annen side av prestens rom. 

Iblant vises det en lampe om skriftestolen er ledig. I mange land er det også vanlig å tilkjennegi at en prest sitter i skriftestolen (skriftestolen er «betjent») ved at noe av prestens stola er slik plassert at den vises fra utsiden. 

## Historie
Skriftestolen ble oppfunnet og utviklet på midten av 1500-tallet for å komme tilrette med at det i ettertid skulle fremkomme beskyldinger (berettigede eller uberettigede) om at presten hadde kommet med upassende tilnærmelser. Ettersom presten var bundet av skriftemålets hemmelighet (som begrenser hvordan presten kan ta til motmæle) og dessuten omstendighetene rundt de hemmelige skriftemål er slik at ytre vitner kunne være blant sjeldenhetene, var problemstillingen relevant. Skridtestolen var dermed ment som en sikkerhet både for skriftefaren og for den skriftende, og på en slik måte at den skriftendes diskresjon/anonymitet ville kunne bevares så adekvat som mulig. En synode i Valencia i 1565 gikk sterkt inn for bruken av skriftestoler, og i 1614 bestemte den katolske kirke alment at skriftestoler skulle tas i bruk i kirkene.

Skriftestolen ble utviklet fra en enkel stol inne i selve kirken, til et møbel med stol, vegg og kneleskammel, og helt til skaplignende konstruksjoner der den som skrifter kan - hvis ønsket - unnlate å vise sitt ansikt for presten. 

Senere er det blitt utviklet skrifterom, der prest og skriftende kan se hverandre. Vatikanet har imidlertid klargjort at prester ikke er forpliktet til å ta imot skriftende på slik måte, men kan velge en måte (for eksempel skiftestol eller andre modeller) som vanskeliggjør ettertidige falske anklager.

## Referanser


## Eksterne lenker
*
Storm Bodø Fotballklubb

**Storm Bodø Fotballklubb** (stiftet 15. september 2009) er en fotballklubb fra Bodø, som spiller sin hjemmekamper på Aspmyra kunstgress.

## Historikk
Klubben stiller med bare ett lag i seriesystemet som spiller i 5. divisjon, klubben kom på fjerdeplass i 2015.

## Tabell

## Tropp 2016

## Eksterne lenker
* 
* ''Storm Bodø Fotballklubb'' hos Norges Fotballforbund
Øvre Jegersbergvann

**Øvre Jegersbergvann** er en innsjø i Kristiansand kommune i Agder.  

Området rundt vannet, Jegersberg, er et statlig sikret friluftslivsområde. Det finns en lysløype øst og nordøst for Øvre Jegersbergvann og turstier rundt hele innsjøen. Nedenfor demningen i innsjøens sørvestre hjørne ligger Nedre Jegersbergvann ved Gimlemoen, også kalt Papirmøllevannet etter papirmølla som en gang lå der.  

I den sørvestre enden av vannet er det tilrettelagt for bading, med en liten sandstrand, svaberg, badeflåte og toalett. *Se også [[badeplasser i Kristiansand]]*.

Som følge av lekkasje i demningen, var det i flere år problemer med lav vannstand i Øvre Jegersbergvann. Dette ble rettet opp da det i 2019 ble bygget en ny og bredere demning, et prosjekt som kostet 9,5 millioner kroner. I tilknytning til dette arbeidet ble også stiene rundt vannet rustet opp.

## Referanser
Idrettslaget Rein

**Idrettslaget Rein** (stiftet i 1919) er et norsk idrettslag fra Vinje i Telemark, som driver med fotball, orientering, skiidrett. Klubben arrangerer Haukelirennet årlig og har et klubbhus på Sundflaten.

## Kjente utøvere
* Jon Midttun Lie, fotball
* Knut Tore Apeland, kombinert

## Referanser




## Eksterne lenker
*
Folköl

**Folköl** er en svensk betegnelse på øl med et alkoholinnhold mellom 2,25 og 3,5 volumprosent. I Sverige er dette tillatt solgt i vanlige butikker til personer som har fylt 18 år. Folkölet ble introdusert i 1977 da det såkalte mellanölet ikke lenger ble tillatt solgt i dagligvarebutikker.

Folköl med en alkoholprosent på maksimum 2,8 % er fritatt for alkoholskatt. Dette ble innført da den progressive alkoholskatten ble erstattet med en lineær skattesats 1. januar 1997, noe som gjorde øl med alkoholprosent 3,5 merkbart dyrere. Øl som inneholder maksimalt 3,5 % alkohol regnes som næringsmiddel og skattlegges med 12 % merverdiavgift, mens det på sterkere øl er full mva, 25 %.

En rekke utenlandske ølsorter spesialproduseres for det svenske markedet med et alkoholinnhold på 3,5 %.

Folkölets offisielle betegnelse har vært *klass II*. I alkoholloven benevnes det kort og godt *öl*, i motsetning til maltdrikker over 3,5 % som benevnes *starköl* (sterkøl).

## Referanser
Football League Championship 2015–2016

**[[Football League Championship]] 2015-2016** begynte 7. august 2015. De lagene som rykket ned fra Premier League 2014/15 var Hull City, Burnley og Queens Park Rangers, og de som rykket opp fra League One var Bristol City, MK Dons og Preston.

## Tabell
*Oppdatert 19. april*

## Playoff

## Stadioner

## Statistikk

### Topscorere
Oppdatert per 7. mai 2016 (kun seriekamper)

## Månedens manager og spiller